b"\n_START_ARTICLE_\nGuer\xc3\xad I d'Alv\xc3\xa8rnia\n_START_SECTION_\nBiografia\n_START_PARAGRAPH_\n\xc3\x89s el suposat fill o n\xc3\xa9t d'Adalard, comte de Chalon (\xe2\x80\xa0 vers 763); aquest hauria mort defensant Chalon contra Waifr\xc3\xa9, duc d'Aquit\xc3\xa0nia. _NEWLINE_Es va casar amb Albana el 778. Era comte de Chalon per her\xc3\xa8ncia i va esdevenir comte d'Alv\xc3\xa8rnia el 818, per donaci\xc3\xb3 de Llu\xc3\xads I el Piet\xc3\xb3s, la qual cosa fa suposar que Albana era la filla d'Icter\xc3\xad, comte d'Alv\xc3\xa8rnia fins vers 818. _NEWLINE_El 825 o 826 va rebre la propietat del poble de Cluny d'Hildebald (o Hildebold), bisbe de M\xc3\xa2con._NEWLINE_Segons els diversos autors, hauria mort el 819 o el 856, i fins i tot m\xc3\xa9s tard (per\xc3\xb2 hi podria haver confusi\xc3\xb3 amb el seu fill hom\xc3\xb2nim). L'exist\xc3\xa8ncia d'un fill apareix com a incompatible amb la seva retirada al monestir de Cluny vers 834 (per manca de descend\xc3\xa8ncia), que tamb\xc3\xa9 esmenten les fonts."